สวัสดีค่ะ ดิฉันรอบเดือนไม่มาเมื่อเดือน มิย. 64 1 เดือน และได้ไปซื้อยาปรับฮอโมนมาทาน ประมาณวันที่ 15 กค.64 รอบเดือนกระปริดกระปรอย ประมาณ 2 วัน ประมาณวันที่ 25 กค. 64 มีเพศสัมพันธ์ และก็มีรอบเดือนกระปริดกระปรอยมาตลอดจนถึงปัจจุบัน และมีอาการปวดท้องน้อยหน่วงๆ ร่วมด้วย ไม่ทราบว่าเกิดจากสาเหตุอะไรค่ะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากที่กล่าวมา ประจำเดือนที่มาไม่สม่ำเสมอ ไม่มาตามรอบเดือน อาจมีสาเหตุต่างๆเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ซึ่งควรไปพบแพทย์เพื่อตรวจหาสาเหตุที่แน่ชัด การใช้ยาปรับฮอร์โมนอาจจะรักษาอาการให้ดีขึ้นได้ชั่วคราว แต่หากมีสาเหตุที่แก้ได้แต่ยังไม่ได้รับการแก้ไข เมื่อหยุดยา ก็อาจจะมีอาการกลับมาอีก